 Ondo police accident: Ọlọpàá mẹsàn án tó farapa nínú ìjàmbá ọkọ Akure téèyàn méjì ti kú sì wà nílé ìwòsàn Kọmiṣọnna ọlọpaa ipinlẹ Ondo, Bolaji Salami lo sọ bẹẹ fun BBC Yoruba. O ni awọn ọlọpaa naa ni o ba iṣẹlẹ naa lọ, yatọ si awọn to farapa. Amọ, kọmiṣọnna Salami ṣalaye siwaju sii pe oun ko le sọ gbogi ohun to ṣe okunfa iṣẹlẹ ọhun. O ni iwadii si n lọ lọwọ lori ohun to fa iṣẹlẹ ijamba ọkọ naa lopopona papakọ ofurufu niluu Akure. Ìya Emma oní POS ṣẹṣẹ rékọjá lọ síbí ilé yẹn ni àtọmọdé, ó sì wó pa wọn - Láńlọọdù Obalende Awọn kan sọ pe ere aṣaju lo fa a nigba ti awọn miiran taya ọkọ ti wọn wa ninu lo fọ lori ere eyi to mu ki ọkọ naa bẹrẹ si ni gbokiti. Awọn ọlọpaa ọhun ti wọn jẹ mọkanla ninu ọkọ n bọ lati ọfiisi ajọ eleto idibo INEC nibi ti wọn ti fun Gomina Rotimi Akeredolu ni iwe ẹri moyege lẹyin to wọle ibo gomina Ondo nigba ti ijamba naa ṣẹlẹ. Sotitobire: Ọkọ mi kò mọ Jegede PDP rí, kódà kò fa ẹnikẹni kalẹ dípò Akeredolu- Bisola Ọlọpàá méjì dèrò ọrun nínú ìjàmbá ọkọ lAkure lẹyìn tí wọn kúrò níbi tí Akeredolu ti gba ìwé-ẹri moyege Ọlọpaa meji ti dero ọrun ninu ijamba ọkọ to ṣelẹ lopopona papakọ ofurufu ilu Akure lonii ọjọ kẹtala oṣu kẹwaa ọdun 2020 yii. Kọmiṣọnna ọlọpaa ipinlẹ Ondo, Bolaji Salami lo fidi ọrọ naa mulẹ fun BBC Yoruba. Ọga ọlọpaa naa ni awọn ọlọpaa ọhun ti wọn jẹ mọkanla ninu ọkọ ti wọn n bọ lati ọfiisi ajọ eleto idibo INEC nibi ti wọn ti fun Gomina Rotimi Akeredolu ni iwe ẹri moyege lẹyin to wọle ibo gomina Ondo nigba ti ijamba naa ṣẹlẹ. Ọgbẹni Salami ni awọn ọlọpaa ọhun n pada si ibi ti wọn ti n ṣiṣẹ ni ijamba naa ti ṣẹlẹ. Ọga ọlọpaa Ondo ni oun gbọ pe taya ọkọ ti wọn wa ninu rẹ lo fọ lori ere ti ọkọ naa si bẹrẹ si ni gbokiti. O fikun ọrọ rẹ pe oun n lọ si ile iwosan tawọn ọlọpaa mẹsan an to mori bọ ti n gba itọju. : Awọn ọlọpaa mẹsan an to farapa ti wọn farapa ninu ijamba ọkọ to ṣẹlẹ lọjọ Iṣẹgun si n gba itọju lọwọ nile iwosan. 